Pepe qurbaqasining memi millatchilar xochiga tenglashtirildi

Amerikalik yahudiylarning nohukumat tashkiloti bo‘lmish «Aksildiffamatsiya ligasi» Pepe qurbaqasi memini millatchilar xochiga tenglashtirdi va uni adovat belgilari ro‘yxatiga kiritdi. Bu haqda ADL sayti tomonidan 27 sentabrda e'lon qilingan press-relizda ma'lum qilingan.
Hujjatda aytilishicha, avvaliga qurbaqa Pepening fashistlar ramziga hech qanday aloqasi bo‘lmagan. Ammo AQSh prezidentligi Respublikachilar partiyasidan nomzod Donald Trampning saylovoldi kampaniyasi vaqtida hamda “muqobil o‘ngchilar” harakatida ushbu mem yahudiylardan nafratlanish ramziga aylantirildi.
«Bu safar irqchilar ommaviy memni tanlab olishdi hamda undan internet foydalanuvchilari orasida nafrat va haqorat vositasi sifatida foydalanishlariga imkon yaratishdi», — dedi «Aksildiffamatsiya ligasi» bosh ijrochi direktori Jonatan Grinblatt.